Ο **Εμανουέλ Ναντινγκάρ** (Emmanuel Nadingar, 1951-) είναι πολιτικός του Τσαντ. Χρημάτισε πρωθυπουργός της αφρικανικής χώρας από τις 5 Μαρτίου 2010 ως τις 21 Ιανουαρίου 2013.

Πολιτική καριέρα
----------------

Κάτοικος της Μπεμπίτζα, στο νοτιοδυτικό Τσαντ, ο Ναντινγκάρ απέκτησε πτυχίο λογιστικής στην Μπραζαβίλ.

Ίδρυσε ένα κόμμα, το Εθνικό Κόμμα για την Αποκατάσταση και την Ανάπτυξη, στα μέσα της δεκαετίας του 1990. Διορίστηκε για πρώτη φορά στην κυβέρνηση ως γραμματέας της προεδρίας, αρμόδιος επί ζητημάτων οικονομίας και ανάπτυξης στις 14 Αυγούστου 2001και εν συνεχεία ανέλαβε αναπληρωτής γραμματέας της κυβέρνησης το 2003. Έπειτα από την είσοδό του στην κυβέρνηση, συγχώνευσε το κόμμα του με το κυβερνών Πατριωτικό Εθνικό Κίνημα (MPS). 
Το 2004 ανέλαβε υπηρεσιακός υπουργός άμυνας και ασχολήθηκε με τα βίαια επεισόδια στα ανατολικά της χώρας, στα σύνορα με το Σουδάν. Τον Μάιο του 2004 ο Ναντινγκάρ ανακοίνωσε τη συμπλοκή με παραστρατιωτικούς Τζαντζαβίτ, με απολογισμό δεκάδες από αυτούς νεκρούς. Επίσης, ο πολιτικός ασχολήθηκε με μερίδα του στρατού, που τάχθηκε εναντίον του προέδρου Ιντρίς Ντεμπί. Στις 16 Μαΐου 2004 εκδηλώθηκε ανταρσία στο στράτευμα, η οποία εξουδετερώθηκε με επιτυχία. Η αιτία για την ανταρσία ήταν η αναστολή στη μισθοδοσία των στρατιωτών εξαιτίας γραφειοκρατικού ζητήματος και ο Ναντινγκάρ επεχείρησε να υποβαθμίσει το συμβάν. Ωστόσο, στις 19 Μαΐου, ο ίδιος ο πρόεδρος ισχυρίστηκε ότι οι στασιαστές ήθελαν να τον δολοφονήσουν.

Ο Ναντινγκάρ διορίστηκε επίσημα υπουργός Άμυνας στις 23 Ιουλίου 2004. Αργότερα, ανέλαβε υπουργός Πετρελαίου και μετά αρμόδιος για την Αποκέντρωση (2008-2010), επί πρωθυπουργίας του Γιουσούφ Σαλέχ Αμπάς. Την περίοδο που διορίστηκε πρωθυπουργός ήταν μέλος του Πολιτικού Γραφείου του MPS.

### Πρωθυπουργία

Στις 5 Μαρτίου 2010 ο Σαλέχ Αμπάς υπέβαλε την παραίτησή του στον πρόεδρο Ντεμπί και ο τελευταίος διόρισε αντικαταστάτη του τον Ναντινγκάρ, ο οποίος ανέλαβε επίσημα καθήκοντα στις 6 Μαρτίου.

Ο Ναντινγκάρ παραιτήθηκε το 2013 και στη θέση του ανέλαβε πρωθυπουργός ο Τζιρανγκάρ Νταντνατζί.

Παραπομπές
----------

1. ↑  Ανακτήθηκε στις 6  Ιανουαρίου 2022.
2. 1 2 3 4  "Chad appoints new prime minister"[*νεκρός σύνδεσμος*], African Press Agency, 5-3-2010.
3. ↑   "Tchad: un ex-ministre du Pétrole remplace le Premier ministre démisionnaire"], AFP, 05-03-2010 (Γαλλικά).
4. 1 2  "Emmanuel Nadingar" Αρχειοθετήθηκε 2011-09-28 στο Wayback Machine. *Africa Energy Intelligence* No. 423, 6-9-2006.
5. ↑  "Le gouvernement du 14 août 2001" Αρχειοθετήθηκε 2011-06-15 στο Wayback Machine. IZF (Γαλλικά).
6. ↑  "Le gouvernement du 24 juin 2003" Αρχειοθετήθηκε 2011-06-15 στο Wayback Machine. IZF (Γαλλικά).
7. 1 2  "SUDAN-CHAD: Janjawid militia in Darfur appears to be out of control", IRIN, 14-5-2004.
8. ↑  "Sudanese Fighters Raid Chad Village", *The Washington Post*, 10-5-2004, page A22.
9. 1 2  "CHAD: Government continues to negotiate with army mutineers", IRIN, 19-5-2004.
10. ↑  "Chadian defence minister says mutiny demands met, soldiers arrested", Radio France Internationale (nl.newsbank.com), 18-5-2004.
11. ↑  "Chad president says short-lived mutiny aimed to kill him", Xinhua (nl.newsbank.com), 20-5-2004.
12. ↑  "Le gouvernement du Tchad est remanié : 9 départs et 10 entrées" Αρχειοθετήθηκε 2011-07-19 στο Wayback Machine. CEFOD, 2004 (Γαλλικά).
13. 1 2  "Tchad: un ex-ministre du Pétrole remplace le Premier ministre démisionnaire", AFP, 5-3-2010 (Γαλλικά).
14. ↑  "Emmanuel NADINGAR s'installe à la Primature"[*νεκρός σύνδεσμος*], Ιστοσελίδα της Κυβέρνησης του Τσαντ, 8-3-2010 (Γαλλικά).
15. ↑  Chad PM resigns, successor appointed: radio, Arab News, 21-1-2013.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Emmanuel Nadingar  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |